Document ID: 31994R3240

KOMISSION ASETUS (EY) N:o 3240/94,
annettu 21 päivänä joulukuuta 1994,
CN-koodeihin 0714 10 10, 0714 10 91 ja 0714 10 99 kuuluviin Thaimaasta peräisin oleviin ja tästä maasta vuosina 1991, 1992, 1993 ja 1994 vietyihin tuotteisiin sovellettavan tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 3879/90 voimassaolon pidentämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä kolmansista maista peräisin oleviin ja CN-koodeihin 0714 10 ja 0714 90 kuuluviin tiettyihin tuotteisiin sovellettavasta tuontijärjestelmästä 9 päivänä helmikuuta 1987 annetun neuvoston asetuksen (ETY) N:o 430/87(1), sellaisena kuin se on viimeksi muutettuna asetuksella (EY) N:o 3191/94(2), ja erityisesti sen 2 artiklan,
sekä katsoo, että
päätöksellään 90/637/ETY(3) neuvosto hyväksyy Euroopan talousyhteisön ja Thaimaan kuningaskunnan kesken tehdyn maniokin tuotantoa, markkinoille saattamista ja kauppaa koskevan yhteistyösopimuksen uudistamisen vuoden 1994 loppuun asti; koska vähintään toinen sopimuspuolista ei ole irtisanonut sopimusta vaadittuun määräaikaan mennessä, sopimus katsotaan automaattisesti uudistetuksi 1 päivästä tammikuuta 1995,
tämän uudistamisen periaate on esitetty Uruguayn kierroksen yhteydessä käydyt monenväliset kauppaneuvottelut päättävässä sopimuksessa, johon on tehty joitakin muutoksia; mainitun sopimuksen maatalousosaston voimaantulosta on säädetty yhteisössä kuitenkin kuin vasta 1 päivästä heinäkuuta 1995,
tässä tilanteessa olisi syytä olla keskeyttämättä kyseisten tuotteiden kauppaa vuoden 1995 ensimmäisen puolivuotiskauden aikana,
sen vuoksi olisi siis pidennettävä komission asetuksen (ETY) N:o 3879/90(4), sellaisena kuin se on viimeksi muutettuna asetuksella (ETY) N:o 1509/90(5), voimassaoloaikaa vuoden 1995 ensimmäiseen puolivuotiskauteen, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 3879/90 säännöksiä sovelletaan CN-koodeihin 0714 10 10, 0714 10 91 ja 0714 10 99 kuuluviin Thaimaasta peräisin oleviin ja tästä maasta Euroopan unioniin vietyihin tuotteisiin 1 päivän tammikuuta ja 30 päivän kesäkuuta 1995 välisenä ajanjaksona.
2 Vientitodistukset, jotka on annettu 1 päivän tammikuuta ja 30 päivän kesäkuuta 1995 välisenä aikana, ovat voimassa 120 päivää niiden antopäivästä.
2 artikla
Tämä asetus tulee voimaan 1 päivänä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17
18